***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2025-2026 нчы уку елы)

**7 нче сыйныф**

**Үткәрү вакыты – 150 минут**

**Максималь балл – 60**

**I. Тестлардан дөрес җавапны билгеләгез.**

1. Җөмләдәге иренләшкән сузык авазларның санын билгеләгез. **(2 балл)**

*Коега төкермә, суын үзең эчәрсең.* (Мәкаль)

а) 2

ә) 4

б) 5

**в) 6**

2. Ирен ассимиляциясе күзәтелгән сүзне билгеләгез. **(2 балл)**

а) урман

ә) сөлге

**б) унбиш**

в) урманнар

3. Җөмләдәге басымы соңгы иҗеккә төшмәгән сүзләрнең барысы да күрсәтелгән рәтне билгеләгез. **(2 балл)**

*Кайда су чыкса, коены шунда казыйлар.* (Мәкаль)

а) кайда

ә) казыйлар

**б) кайда, казыйлар**

в) кайда, шунда, казыйлар

4. Фразеологизмның мәгънәсен билгеләгез. **(2 балл)**

***коры елгага батыру***

**а) алдалау**

ә) ачулану

б) тавышлану

в) көлү

5. ***Зәңгәр*** сүзе күчерелмә мәгънәдә кулланылган рәтне билгеләгез. **(2 балл)**

а) зәңгәр күлмәк

ә) зәңгәр һава

б) зәңгәр чәчәк

**в) зәңгәр хыял**

6. Тамырдаш булмаган сүзләрне билгеләгез. **(2 балл)**

а) юлдаш, юлчы

ә) башлы, башлык

б) аклык, аклама

**в) белән, белде**

7. Билгесезлек алмашлыгын билгеләгез. **(2 балл)**

а) минеке

ә) шул

**б) кемдер**

в) беркем

8. Чикләүне белдерә торган кисәкчәне билгеләгез. **(2 балл)**

**а) гына**

ә) ич

б) түгел

в) дөм

9. Җөмләдәге калын хәрефләр белән бирелгән сүзнең нинди җөмлә кисәге икәнлеген билгеләгез. **(2 балл)**

*Тирән күлдә балык та* ***күбрәк****.* (Мәкаль)

а) ия

**ә) хәбәр**

б) күләм хәле

в) аергыч

10. Инкяр җөмләне билгеләгез. **(2 балл)**

а) Суның кадере чишмә корыгач беленә. (Мәкаль)

ә) Тамчыдан күл җыела. (Мәкаль)

б) Суга батучы саламга да ябыша. (Мәкаль)

**в) Суда балык адашмас. (Мәкаль)**

**II. Теоретик бирем.**

Сызыклар өстенә тиешле сүзләрне языгыз. **(6 балл)**

Бер иҗекле сүзләргә басым тамгасы куелмый. Һәр иҗектә бер сузык аваз була. Телнең лексик составын өйрәнә торган фән – лексикология. Тамыр һәм сүз ясагыч кушымча – сүзнең нигезе. Инфинитив – затланышсыз фигыль. Тиңдәш кисәкләр арасына өтер яисә сызык куела ала.

**III. Башыгызны эшләтегез.**

Парлысүзләрнеңберенче компонентларын уйлап языгыз. **(4 балл)**

иге-чиге аң-белем

вак-төяк кирәк-ярак

**IV. Гамәли-иҗади бирем.**

1. Җөмләләрне татар теленә тәрҗемә итеп языгыз. **(6 балл)**

Трава пожелтела и завяла. Птицы тронулись на юг. Их гонят холод и голод.

2. Шигырьне укыгыз һәм биремнәрне эшләгез.

Ямансу көзләр җитә. Урманга сары ут каба.

Яфраклар җансыз кошлар күк оча һавада.

Бакчада былбыл тына. Тып-тын яңгырлар ява.

(*Акъегет*)

2.1. Яңгыраулыкта охшашлану күзәтелгән сүзне күчереп языгыз. **(1 балл) (урманга)** (артык сүз язылса, балл киметелә!)

2.2. Кече тел арты ассимиляциясе күзәтелгән сүзне күчереп языгыз. **(1 балл) (урманга)** (артык сүз язылса, балл киметелә!)

2.3. Тартыклар чиратлашуы күзәтелгән сүзне күчереп языгыз. **(1 балл) (каба)** (артык сүз язылса, балл киметелә!)

2.4. ***Былбыл*** сүзнең синонимын языгыз. **(1 балл) (сандугач)**

2.5. ***Тып-тын*** сүзенә морфологик-синтаксик анализ ясагыз. **(3 балл)**

***Тып-тын* – сыйфат, артыклык дәрәҗәсендә, тамыр сүз, җөмләдә хәл.**

2.6. Бирелгән җөмләгә синтаксик анализ ясагыз (җөмлә кисәкләренең асларына сызыгыз, төрләрен билгеләгез, җөмләгә билгеләмә языгыз). **(5 балл)**

Яфраклар(г.и.) җансыз кошлар күк(р.х.) оча(г.ф.х.) һавада(у.х.). Бу – раслау, хикәя, җәенке, тулы, гади җөмлә.

3. **«Быелгы көз»** дигән темага 8-10 җөмләдән торган инша языгыз. **(12 балл)**